Ողջունելով Քույր Եկեղեցիների հոգևոր առաջնորդներին` Ամենայն Հայոց Կաթողիկոսը գոհունակությամբ հաստատեց, որ պատվիրակության այցելությունը Հայաստան և Մայր Աթոռ Սուրբ Էջմիածին լավագույն վկայությունն է եկեղեցիների միջև առկա ջերմ հարաբերությունների: Վեհափառ Հայրապետն ուրախությամբ արձանագրեց, որ Ավստրալիա կատարած հովվապետական այցի ժամանակ ականատեսն է դարձել հայ առաքելական և քրիստոնեական մյուս համայնքների միջև առկա սիրո, համերաշխության և սերտ համագործակցության: Այս կապակցությամբ Գարեգին Բ Կաթողիկոսը հույս հայտնեց, որ Ավստրալիայի եկեղեցիների առաջնորդների այցը Մայր Աթոռ կնպաստի այդ կապերի առավել ամրապնդմանը: